
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 133434 

«Καθορισμός διαδικασιών και δικαιολογητικώνσχετικά με 
την οργάνωση της αγοραστικής παρέμβασης στον το¬ 
μέα του ρυζιού». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντες υπόψη: 

1. Τις διατάξεις: 

α) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα (Α 137) το οποίο προσετέθη με το άρ¬ 
θρο 27του Ν. 2081/1992 (Α 154) και τροποποιήθηκε με το 
Ν. 2469/97 «Περιορισμός και βελτίωση της αποτελεσμα- 
τικότητας των κρατικών δαπανών και άλλες διατάξεις (Α 
138) 

β) Ταυ άρθρου 22 παράγραφος 3 του Ν. 992/79 «Περί 
οργανώσεωςτων διοικητικών υπηρεσιών για την εφαρμο¬ 
γή της Συνθήκης της Π ροσχώρησης της Ελλάδος στις Ευ¬ 
ρωπαϊκές Κοινότητες και ρύθμισης συναφών θεσμικών 
και οργανωτικών θεμάτων (Α 200)». 

γ) Του άρθρου 1 παράγραφος 1,2 και 3του Ν. 1338/83 
«Εφαρμογή του Κοινοτικού Δικαίου (Α 34) όπως η παρά¬ 
γραφος 1 τροποποιήθηκε με τη διάταξη του άρθρου 6του 
Ν. 1440/84 «Συμμετοχή της Ελλάδας στο κεφάλαιο, στα 
αποθεματικά και στις προβλέψεις της Ευρωπαϊκής Κοινό¬ 
τητας Άνθρακος και Χάλυβος και του Οργανισμού Εφο¬ 
διασμού ΕϋΠΑΤΟΜ (Α 70) και του άρθρου 65 του Ν. 
1892/90 (Α 101). 

δ) Του Ν. 2362/95 «Περί Δημοοίου Λογιστικού, Ελέγχου 
Δαπανών του Κράτους και άλλες διατάξεις» (Α 247). 

ε) Του Ν. 2286/95 «Προμήθειες του Δημοσίου Τομέα και 
ρυθμίσεις συναφών θεμάτων» (Α 19). 

στ) Του Π.Δ. 370/95 «Προσαρμογή της Ελληνικής Νο¬ 
μοθεσίας περί Προμηθειών του Δημοσίου , προς το Κοι¬ 
νοτικό Δίκαιο, ειδικότερα προς τις διατάξεις της οδηγίας 
του Συμβουλίου της Ε.Ε. 93/36/Ε.Ε. της 14 Ιουνίου 1993 
(ΕΕ αριθμ. Α 199 της 9.8.1993 σελ. 1) περί συντονισμού 
των διαδικασιών για τη σύναψη συμβάσεων δημοσίων 
προμηθειών». (Α 199) 

ζ) Την οδηγία το 92/50/ΕΟΚτου Συμβουλίου της 18 Ιου¬ 
νίου 1992 «για το συντονισμό ταιν διαδικασιών σύναψης 
δημοσίων συμβάσεων υπηρεσιών». 


θ)Το Ν. 2328/3.8.95 Νομικό Καθεστώς Ιδιωτικής Τηλεό¬ 
ρασης κ.λ.π. (Α 159). 

2. Το Π.Δ402/88 «Περί Οργανισμού του Υπουργείου Γε- 
ωργίας» όπως τροποποιήθηκε με το Π.Δ. 385/94 (Α 216). 

3. Την αριθμ. Υ 1073/1990 (Β' 312) κοινή απόφαση Πρω¬ 
θυπουργού και Υπουργού Εθνικής Οικονομίας Καθορισμός 
αρμοδιοτήτωντωνΥφυπουργώνΕθν. Οικονομίας, όπως συ¬ 
μπληρώθηκε από τηνΥπουργ. Υ 1143/90 όμοια (Β'474). 

α. 1528/96 της Επιτροπής «Περί αναλήψεως του αναπο- 
φλοίωτου ρυζιού (ραάάγ) από τους Οργαν. Παρέμβασης 
και καθορισμού των διορθωτικών ποσών, των προσαυξή- 
σεων και μειώσεων που αυτοί εφαρμόζουν», όπως ισχύει 
μέχρι σήμερα, 

β. 3072/95 του Συμβουλίου «Σχετικά με την κοινή οργά¬ 
νωση αγοράς του ρυζιού», όπως ισχύει μέχρι σήμερα, 
γ. 1028/97 της Επιτροπής «περί καθορισμού των Κέ¬ 
ντρων Παρέμβασης», 

δ. 3073/95 του Συμβουλίου «Περί καθορισμού του ποιο¬ 
τικού τύπου ορύζης», 

ε. 147/91 της Επιτροπήςγιατονορισμό και καθορισμό των 
ορίων ανοχής των ποσοτικών απωλειών των γεωργικών 
προϊόντων που αποθηκεύονται σε δημόσια παρέμβαση, 
στ. 2220/85 «Περί καθορισμού των Κοινών λεπτομερει¬ 
ών Εφαρμογής του καθεστώτος Εγγυήσεων για τα γεωρ¬ 
γικό προϊόντα με τις τροποποιήσεις του, 
ζ. 2148/96 «Για τον καθορισμό των κανόνων αξιολόγη¬ 
σης και ελέγχου των ποσοτήτων γεωργ. προϊόντων που 
περιλαμβάνονται στα αποθέματα δημόσιας παρέμβα¬ 
σης», 

η. 3597/90, όπως αυτός έχει τροποποιηθεί μέχρι σήμε¬ 
ρα, «σχετικά με τους κανόνες λογιστικής καταχώρησης 
για τα μέτρα παρέμβασης που συνεπάγεται η αγορά, η α¬ 
ποθεματοποίηση και η πώληση γεωργ. προϊόντων από 
τους οργανισμούς παρέμβασης», 
θ. 1068/93 της Επιτροπής «σχετικά με τις λεπτομέρειες 
καθορισμού και εφαρμογές των ισοτιμιών που χρησιμο¬ 
ποιούνται στο Γ εωργικό Τ ομέα» ααιφασίζουμε 

ΑΡΘΡΟ 1 
Σκοπός 

Με την παρούσα απόφαση θεσπίζονται συμπληρωματι¬ 
κές διατάξεις για την αγοραστική παρέμβαση στον τομέα 
του αναποφλοίωτου ρυζιού. 

Ειδικότερα οι θεσπιζόμενες συμπληρωματικές διατά¬ 
ξεις αποσκοπούν: 

α. Στη διασφάλιση των όρων διαφάνειας όσον αφορά 
στη διαδικασία αναθέσεως του έργου της παρέμβασης. 

β. Στον καθορισμό των προϋποθέσεων που η τήρηση 
τους διασφαλίζει την ομαλή διεξαγωγή του έργου. 

γ. Τη συμμετοχή στη διαδικασία αναλήψεωςτου έργου, 
όσο τα δυνατόν μεγαλύτερου αριθμού ενδιαφερομένων 
προσώπων (φυσικών ή νομικών), τα οποία αποδεδειγμένα 
διαθέτουν την προς τούτο ικανότητα. 

ΑΡΘΡΟ 2 

Ορισμός φορέα εκτελέσεωςτου έργου 

1. Για τον ορισμό φορέων εκτέλεσης του έργου, θαδιε- 
νεργηθεί κλειστός διαγωνισμός με σύντμηση των προθε¬ 
σμιών υποβολής των αιτήσεων συμμετοχής και των προ¬ 
σφορών. 

2. Αρμόδια υπηρεσία για την προκήρυξη του διαγωνι¬ 
σμού και τις συναφείς προς αυτή διαδικασίες ορίζεται η 
Δ/νση Οίκον. Διαχείρισης της Γεν. Δ/νσεωις ΔΑΓΕΠ του Υ¬ 
πουργείου Γ εωργίας. 

Η διακήρυξη του διαγωνισμού με την οποία καθορίζο¬ 
νται οι ειδικότερες ρυθμίσεις εφαρμογής της παραύσης 
υπογράφεται από τον Υπουργό Γ εωργίας. 

Ανακοίνωση του διαγωνισμού θα απασταλεί προς δη¬ 
μοσίευση στην Επίσημη Εφημερίδα των ευρωπαϊκών Κοι¬ 
νοτήτων και θα δημοσιευθεί σε δύο (2) τουλάχιστον ημε¬ 
ρήσιες οικονομικές εφημερίδες των Αθηνών και σε μία (1) 
ημερήσια εφημερίδα της Θεσσαλονίκης. 

ΑΡΘΡΟ 3 

Προδιαγραφές αποθηκευτικών χώρων 
Οι αποθηκευτικοί χώροι για την παρέμβαση - αποθεμα¬ 
τοποίηση του ρυζιού, πρέπει ναπληρούντουλάχιστοντις 
εξής βασικές προδιαγραφές: 

1. Να είναι συγκροτήματα 51105 στεγανά, μεταλλικά, με 
επίπεδη ή κωνική βάση επαρκώς αεριζόμενη, χωρητικότη¬ 
τας τουλάχιστον 10.000 ίη ρυζιού, συμπεριλαμβανομένης 
και μιας κυψέλης σε κάθε συγκρότημα, η οποία θα παρα¬ 
μένει κενή καθ' όλη τη διάρκεια που τα προϊόν θα τελεί υπό 
καθεστώς παρέμβασης - αποθ/σης. Η κενή κυψέλη πρέπει 
να πληροί όλες τις προϋποθέσεις που πληρούν και οι λοι¬ 
πές κυψέλες του προσφερομένου συγκροτήματος. 

2. Να υπάρχουν αυτοματισμοί ελέγχου της θερμοκρα¬ 
σίας (τηλεθερμομέτρηση) σε όλες τις προσφερόμενες 
κυψέλες (της κενής συμπεριλαμβανομένης). Η διάταξη 
των αυτοματισμών αυτών να είναι ανά τρία (3), τουλάχι¬ 
στον, μέτρα σε σημεία της επιτοιχείου κατακόρυφου, α¬ 
φού πρώτα εξασφαλισθεί η τηλεθερμομέτρηση της άνω 
και κάτω βάσης κάθε κυψέλης, σε αποστάσεις μικρότε¬ 
ρες ή ίσες - το πολύ - των 3 πι, Επίσης, κάθε οριζόντια δια- 
τομή κάθε κυψέλης, που διέρχεται από σημείο της επιτοι- 
χείου κατακόρυφου με τοποθετημένο αυτοματισμό, πρέ¬ 
πει να φέρει 3 (τρεις) ακόμη αυτοματισμούς (συνολικά 4), 
σε σημεία της περιφερείας διαμετρικά αντίθετα, αντα λά¬ 
βουμε ανά δύο, επί διαμέτρων καθέτων μεταξύ τους (Σχή¬ 
μα Α, παραρτήματος Νο 5). 

3. Καθόλη τη διάρκεια της αποθήκευσης να παραμένει 
πάντοτε κενός χώρος, ικανού ύψους για την ευχερή 
πραγματοποίηση εργασιών στην άνω επιφάνεια του σω¬ 
ρού, που πρέπει να διατηρείται πάντοτε επίπεδη και α¬ 
παλλαγμένη από κρούστα. 

4. Κάθε κυψέλη (της κενής συμπεριλαμβανομένης) να 
είναι, εφοδιασμένη με αεροτουρμπίνες και ψυκτικά μηχα¬ 
νήματα, που να εξασφαλίζουν τα απαιτούμενα όρια σχε¬ 


τικής υγρασίας και θερμοκρασίας όλου του σωρού. Η ι¬ 
σχύς των αεροτουρμπινών πρέπει να είναι επαρκής για 
την εξασφάλιση των απαιτουμένων συνθηκών υγρασίας 
και θερμοκρασίας και να διασφαλίζει παροχή αέρα του¬ 
λάχιστον 9 κυβικών μέτρων ανά ώρα για κάθε κυβικό μέ¬ 
τρο αποθηκευτικού χώρου. Επιπροσθέτως, στην κορυφή 
κάθε κυψέλης πρέπει να υπάρχουν ανεμιστήρες - αναρ- 
ροφητήρες για την ταχύτερη απομάκρυνση του υγρού, 
θερμού αέρα από την επιφάνεια του σωρού. 

5. Η δυναμικότητα της ταινίας μεταφοράς κάθε κυψέ¬ 
λης (της κενής συμπεριλαμβανομένης) να είναι 100 Ιη/ό, 
τουλάχιστον. 

6. Το συγκρότημα πρέπει να είναι εφοδιασμένο με κα¬ 
ταγραφικό όργανο των θερμοκρασιών όλων των επιπέ¬ 
δων θερμομέτρησης (και όλων των θερμομέτρων) κάθε 
ημέρα καθώς και με υγρασιόμετρο σε κάθε κυψέλη. 

7. Η συνολική χωρητικότητα κάθε προσφερομένου συ¬ 
γκροτήματος (της κενής κυψέλης συμπεριλαμβανομέ- 
νης) να είναι, το λιγότερο, 10.000 Ιπ ρυζιού. 

8. Κάθε συγκρότημα 51105 που προσφέρεται πρέπει να 
βρίσκεται στα Κέντρα Παρέμβασης, η δε απόσταση κάθε 
κυψέλης (της κενής συμπεριλαμβανομένης) από κατοικη- 
μένη περιοχή ή εγκαταστάσεις με ζωικό πληθυσμό ή πη¬ 
γές μόλυνσης (σκουπιδότοποι, απόβλητα εργοστασίων 
κλπ) να είναι 200 ιπ. το λιγότερο. 

9. Κάθε κυψέλη (της κενής συμπεριλαμβανομένης) να 
είναι εφοδιασμένη με θυρίδες, που να επιτρέπουν, ενδει¬ 
κτικές έστω, δειγματοληψίες σε τρία (3) τουλάχιστον δια¬ 
φορετικά σημεία του σωρού, όπου η πρόσβαση να είναι 
ευχερής και ασφαλής. 

10. Όλοι οι αυτοματισμοί (π.χ. θερμόμετρα, υγρασιόμε- 
τρα, εξοπλισμοί και κινητά μέρη (π.χταινίες μεταφοράς) 
πρέπει να είναι σε αρίστη κατάσταση και πλήρη λειτουρ¬ 
γία, να έχει γίνει δε διακρίβωση των οργάνων τους (θερ¬ 
μομέτρων και υγρασιομέτρων) όταν όλες οι κυψέλες είναι 
κενές και, το πολύ, μία εβδομάδα πριν απάτην έναρξη της 
εισκόμισης. 

11. Να υπάρχει μόνωση σε ανοίγματα, ρωγμές, οπές, 
κοιλότητες για να αποκλείεται η είσοδος και εγκατάστα¬ 
ση εντόμων και τρωκτικών. 

12. Η αποθήκευση του προϊόντος πρέπει να γίνεται κατά 
ποικιλία αποκλεισμένης οιασδήποτε ανάμειξης ποικιλιών. 

13. Τηρουμένωντωνόρωντωνπαρ. 3 και 12του άρθρου 
αυτού, πρέπει κάθε κυψέλη να είναι πλήρης προϊόντος, 
χωρίς υπερβολικό κενό στο άνω μέρος της. 

14. Κάθε συγκρότημα π ρέπει να διαθέτει συστήματα και 
μέσα πυρασφάλειας σε άριστη κατάσταση και πλήρη λει¬ 
τουργία. 

ΑΡΘΡΟ 4 

Αξιολόγηση προσφορών - κατακύρωση διαγωνισμού 
Παράγραφος 1 

- Η αξιολόγηση των προσφορών και η εξέταση τυχόν εν¬ 
στάσεων διενεργείται από επιτροπή, η οποία συνιστάται 
με απόφαση του Υπουργού Γ εωργίας. 

Μετά το πέρας της ανωτέρω διαδικασίας η επιτροπή 
συντάσσει πρακτικό, το οποίο υποβάλλει στον Υπουργό 
Γεωργίας. 

Ο υπουργός Γ εωργίας αποφασίζει σχετικά με το αποτέ¬ 
λεσμα του διαγωνισμού και υπογράφει την απόφαση κα- 
τακυρώσεως του έργου. 

Σε περίπτωση αποθεματοποίησης ο Υπ. Γ εωργίας απο¬ 
φασίζει για την ανάδειξη των αποθεματοποιητών. 

Μετά την έκδοση της ανωτέρω απόφασης, ο φορέας υ¬ 
πογράφει σύμβαση με το Υπουργείο Γεωργίας, συμφώ- 
νως προς την οποία ο πρώτος αναλαμβάνει την υποχρέω¬ 
ση να εκτελέσει το έργο κατ' εντολή και για λογαριασμό 
του δευτέρου, τηρούμενων των διατάξεων της παρού- 
σης, των όρων της διακηρύξεως όπως και των σχετικών 
διατάξεων της ελληνικής και κοινοτικής νομοθεσίας. 

- Προς το σκοπό αυτό ο ανάδοχος οφείλει να προσέλθει 
στη Δ/νση Οικον. Διαχ/σης της ΓΕ ΔΙΔΑΓΕΠ, εντός δέκα 
(10) ημερών από την κοινοποίηση σε αυτόντης εγγράφου 
ανακοινώσεως της σχετικής με την κατακύρωση του έρ¬ 
γου αποφάσεως. 

Η σύμβαση για λογαριασμό του Υπουργείου Γεωργίας 
υπογράφεται από το Γενικό Διευθυντή της ΓΕ ΔΙΔΑΓΕΠ. 

Παράγραφος 2 

Εγγυήσεις 

Εγγύηση συμμετοχής στον διαγωνισμό 

Οι συμμετέχοντες μαζί με την προσφορά καταθέτουν 
και εγγύηση συμμετοχής στον διαγωνισμό ύψους 5 Ε- 
Θϋ/τόνο προσφερόμενου αποθηκευτικού χώρου, με την 
πράσινη ισοτιμία που ισχύει κατά την στιγμή της προσφο¬ 
ράς. 

Εγγύηση καλής εκτέλεσης της σύμβασης 

Ο φορέας ή ο αποθεματοποιός, και εντός δέκα ημερών 
από της κοινοποίησης σ’αυτόν της ανακοίνωσης ανάλη¬ 
ψης του έργου του φορέα ή του αποθεματοποιητή υπο- 
χρεούται να προσκομίσει στην Δ/νση Οικονομικής 
Διαχ/σης εγγυητική επιστολή αορίστου χρόνου καλής ε¬ 
κτέλεσης της σύμβασης και της διακύρηξης ύψους 50% 
της αξίας του προϊόντος που θα αποθηκευτεί ή είναι ήδη 
αποθεματοποιημένο στο χώρο που προσφέρεται υπολο¬ 
γιζόμενο σαν τιμή παρέμβασης του ρυζιού ( 333,45 Ε- 
Ου/τόνο) με την πράσινη ισοτιμία που ισχύει κατά την 
προσφορά. Η σύσταση και αποδέσμευση της εγγυητικής 
επιστολής γίνεται σύμφωνα με τον Καν. (ΕΟΚ) 2220/855. 

Τα κείμενα των ανωτέρω εγγυητικών επιστολών πρέπει 
απαραίτητα να περιλαμβάνουν και όσα ορίζονται στο άρ¬ 
θρο 25 του Π.Δ. 394/96. 

ΑΡΘΡΟ 5 

Ειδικές υποχρεώσεις φορέα 

Ο φορέας παρέμβασης του αναποφλοίωτου ρυζιού 
(ΡΑΘΟΥ) οφείλει να διαθέτει κενούς τους αποθηκευτι¬ 
κούς χώρους της παρέμβασης κατά την έναρξή της και σε 
άριστη κατάσταση για να δεχθεί το προϊόν. 

Ο φορέας παρέμβασης πριν παραλάβει το προϊόν α) ε¬ 
λέγχει με ευθύνη του την ποιότητά του, η οποία πρέπει να 
ανταποκρίνεται στις προδιαγραφές ποιότητας όπως κα¬ 
θορίζονται από την ισχύουσα κοινοτική νομοθεσία και β) 
εκδίδει εκτιμητήριο - ζυγολόγιο ως υπόδειγμα παραρτή¬ 
ματος Νο 2, Διευκρινίζεται ότι τα στοιχεία ποιοτικής εκτί¬ 
μησης αφορούν αποκλειστικά τον έλεγχο που έχει πραγ¬ 
ματοποιήσει ο φορέας. 

Πριν από την παραλαβή ο φορέας παρέμβασης γνω¬ 
στοποιεί στις αρμόδιες Νομ/κές Αυτ/σεις με ΤΕΙΕΧ, ΡΑΧ ή 
έγγραφό του, καθώς και στη ΓΕ ΔΙΔΑΓΕΠ Οργαν. Παρέμ¬ 
βασης του Υπ. Γεωργίας, τις ποσότητες του προϊόντος 
που πρόκειται να παραλάβει κατά συγκεκριμένη κυψέλη 
του Κέντρου Παρέμβασης. Οι κυψέλες και οι ποσότητες 
του προϊόντος κατά παρτίδα θα αναφέρονται αναλυτικά. 

Σε περίπτωση διαφωνίας πριν από την παραλαβή του 
προϊόντος, μεταξύ του προσφέροντος και του φορέα πα¬ 
ρέμβασης ως προς τα χαρακτηριστικά ποιότητας λαμβά- 


νεται, παρουσία αμφοτέρων, δείγμα που στέλνεται για α¬ 
νάλυση στο Σταθμό Ελέγχου και Τυπαποίησης Δημητρια¬ 
κών Θεσ/νίκης (Σ.Ε. και Τ.Δ.Θ). Οι δαπάνες βαρύνουν αυ¬ 
τόν που χάνει. Τα αποτελέσματα της ανάλυσης είναι ορι¬ 
στικά και τελεσίδικα για αμφότερα τα μέρη 

Αν το προϊόν δεν πληροί τις προβλεπόμενες ποιοτικές 
προδιαγραφές, δεν παραλαμβάνεται στην παρέμβαση. 
Ωστόσο, ο φορέας εκδίδει εκτιμητήριο - ζυγολόγιο συ¬ 
μπληρωμένο μόνο με τα στοιχεία της ανάλυσης και ση¬ 
μειώνει το βάρος κατ' εκτίμηση. 

Εφόσον το προϊόν κρίνεται παρεμβάσιμο, προωθείται 
για ζύγιση και παραλαβή στην αποθήκη. Κατά τη διαδικα¬ 
σία της παραλαβής λαμβάνεται δείγμα από την Τετραμε¬ 
λή Επιτροπή Δειγματοληψίας, όπως παρακάτω περιγρά- 
φεται. 

Οι αρμόδιες Νομ/κές Αυτ/σεις συγκροτούν τετραμελείς 
Επιτροπές Δειγματοληψίας αποτελούμενες από: 

Ο φορέας παρέμβασης παραλαμβάνει το προϊόν προ 
του κέντρου παρέμβασης παρουσία υπαλλήλων του και 
του πωλητή ή εκπροσώπου του, νομίμως εξουσιοδοτηυέ- 
νου και της Επιτροπής Δειγματοληψίας, που συγκροτεί¬ 
ται από τη Νομ/κή Αυτ/ση, ύστερα από εισήγηση του αρ¬ 
μόδιου Δ/ντή της Δ/νσης Αγροτ. Ανάπτυξης ως εξής: 

- Δύο (2) Δημοσίους Υπαλλήλους της Νομ/κής Αυτ/σης, 
οένας (1) έκτων οποίων τουλάχιστον, θα είναι γεωπόνος. 

- Έναν δειγματολήπτη που θα ορίσει η Νομ/κή Αυτ/ση - 
για τη λήψη δειγμάτων κατά παρτίδα. 

- Έναν Οικονομικό Δημόσιο υπάλληλο για το λογιστικό 
έλεγχο κατά περίπτωση. 

Επιση μαίνεται ότι για κάθε παρτίδα θα λαμβάνεται ένα α¬ 
ντιπροσωπευτικό δείγμα, με ευθύνη της αρμόδιας 
Νομ/κής Αυτ/σης, το οποίο θα χωρίζεται σε έξι (6) μέρη. 
Τα δείγματα θα σφραγίζονται ενώπιοντων προαναφερθέ- 
ντων και θα αποστέλλονται: α) δύο στο Σταθμό Ελέγχου 
καιΤυπ/σης Δημ/κών Θεσ/κης για τον έλεγχο των φυσικών 
και τεχνολογικών χαρακτηριστικών, βάσει της ποικιλίας 
και των Κωδικών της Συνδυασμένης Ονοματολογίας, β) έ¬ 
να στο Εργαστήριο Ελέγχου Ενέργειας της Ελληνικής Ε¬ 
πιτροπής ατομικής ενέργειας Κ. Π.Ε.Δ. Αγ. Παρασκευή Ατ¬ 
τικής του Υπ. Έρευνας και Τεχνολογίας, για τη μέτρηση 
ραδιενεργού ακτινοβολίας, μόνο μετά από σχετική εντολή 
της ΔΗ.ΛΙ.ΖΩ και γ) από ένα μέρος θα κρατούν η Νομ/κή 
Αυτ/ση, ο φορέας και ο πωλητής. Συντάσσεται πρακτικό 
Δειγματοληψίας, όπως υπόδ. Παραρτήματος Νο 3. Ο 
Σταθμός Ελέγχου φυλάσσει το ένα από τα δείγματα για 
την εκδίκαση ενστάσεων, όπως και οι λοιποί εμπλεκόμενοι 
για τυχόν αμφισβητήσεις ή συγκριτικούς μεταγενέστε¬ 
ρους ελέγχους. 

Σημειώνεται ότι τα μέρη θα τοποθετούνται για μεντη μέ¬ 
τρηση της υγρασίας σε γυάλινο φιαλίδιο ερμητικά κλει¬ 
σμένο, για δε τα λοιπά χαρακτηριστικά σε πάνινα σακίδια. 
Τα μέρη θα φέρουν εμφανείς καρτέλες, μέσα και έξω, ό¬ 
που θα αναγράφονται αναλυτικά τα στοιχεία του δείγμα¬ 
τος, τα οποία θα περιλαμβάνουν, τουλάχιστο ονοματεπώ¬ 
νυμο και επωνυμία προσφέροντος, είδος και ποικιλία 
προϊόντος, κυψέλη, κέντρο παρέμβασης και ποσότητα 
την οποία αντιπροσωπεύει και θα φέρουν τις υπογραφές 
του πωλητή, του φορέα και της Επιτροπής Δειγματολη¬ 
ψίας. 

Κατά την παραλαβή ο φορέας συμπληρώνει στο ζυγο¬ 
λόγιο (υπόδ. 2) τα στοιχεία ζύγισης. Το ζυγολόγιο συνο¬ 
δεύεται απαραίτητα από τις συναφείς ταινίες ζύγισης. Ο 
Σταθμός Ελέγχου και Τυποποίησης Δημητριακών 

Θεσ/κης θα μεριμνήσει για την έγκαιρη αποστολή οδη¬ 
γιών στις Νομ/κές Αυτ/σεις, σχετικά με τη λήψη και απο¬ 
στολή των δειγμάτων ως και οποιωνδήποτε άλλων πλη¬ 
ροφοριών που θεωρεί σκόπιμες. 

Ο Σταθμός εξουσιοδοτείται να προβαίνει στην εξέταση 
των δειγμάτων και να εκδίδει δελτίο ποιοτικής εξέτασης 
ως υπόδ. Παραρτήματος Νο 4 εις πενταπλούν. Το πρω¬ 
τότυπο θα διαβιβάζεται στις Ν. Αυτ/σεις και από ένα αντί¬ 
γραφο στη ΓΕ ΔΙΔΑΓΕΠ, Δ/νση Οικ/κης Διαχ/σης, το φο¬ 
ρέα, τον πωλητή ή τον αποθεματοποιό. 

Σε περίπτωση διαφοράς, ο ενδιαφερόμενος εντός 48 ω¬ 
ρών από της λήψης των αποτελεσμάτων της ανάλυσης, υ¬ 
ποβάλλει ένσταση, στη ΓΕ ΔΙΔΑΓΕΠ. Η τελευταία καθορίζει 
την ημερομηνία επανεξέτασης των δειγμάτων από το Σταθ¬ 
μό Ελέγχου και Τυποποίησης Δημητριακών Θεσ/κης, πα¬ 
ρουσία των ενδιαφερομένων μερών ή των νομίμων εκπρο¬ 
σώπων τους. Τα αποτελέσματα του ελέγχου αυτού είναι ο¬ 
ριστικά και τελεσίδικα για αμφότερατα μέρη. 

Τα αποτελέσματα των μετρήσεων ραδιενεργού ακτινο¬ 
βολίας, όταν υπάρχουν, θα διαβιβάζονται απ' ευθείας α¬ 
πό το Εργαστήριο Ελέγχου Ενέργειας στη ΓΕ ΔΙΔΑΓΕΠ. 

Κυρώσεις 

Σε περίπτωση που ο φορέας ή αποθεματοποιητής δεν 
καταθέσει την εγγυητική καλής εκτέλεσης της σύμβασης 
ή δεν προσέλθει για την υπογραφή της σύμβασης εντός 
των προβλεπόμενων προθεσμιών ή δεν εκτελεί το έργο 
που ανέλαβε, κηρύσσεται υποχρεωτικά έκπτωτος από 
την ανάληψη του έργου από αυτόν και του επιβάλλονται 
αθροιστικά ή διαζευκτικά οι προβλεπόμενες από τις δια¬ 
τάξεις του άρθρου 34 του Π.Δ. 394/96 κυρώσεις και όσες 
θα προβλεφθούν στη σχετική διακήρυξη και σύμβαση . 

ΑΡΘΡΟ 6 

Διαδικασία παραλαβής προϊόντος 

Ο φορέας παρέμβασης οφείλει να έχει κενούς και κα¬ 
θαρούς τους αποθηκευτικούς χώρους που έχει προσφέ¬ 
ρει, προκειμένου να εισκομιστεί το προϊόν. Οι ανωτέρω 

1) Ο ενδιαφερόμενος, για να παραδώσει αναποφλοίωτο 
ρύζι (ΡΑΘΟΥ) στην παρέμβαση, υποβάλλει γραπτή αίτη¬ 
ση, ως υπόδ. παραρτήματος Νο 1 που περιλαμβάνει τα 
παρακάτω στοιχεία: 

α. Ονοματ/μο και δ/νση του προσφέροντος 

β. Ποσότητα σε τόνους, ποικιλία, τύπο προϊόντος και 
τόπο συγκομιδής του 

γ. Κέντρο Παρέμβασης στο οποίο γίνεται η προσφορά 

δ. Τόπος που βρίσκεται το προϊόν κατά την ημέρα της 
προσφοράς 

ε. Τα φυσικά και ποιοτικά χαρακτηριστικά του προσφε- 
ρόμενου ρυζιού 

Η αίτηση θα συνοδεύεται από υπεύθυνη δήλωση του Ν. 
1599/86, στην οποία θα δηλώνεται ότι το προϊόν κατά τη 
στιγμή της προσφοράς και μέχρι την ανάληψή του από 
τον Οργ. Παρ/σης ανήκει αποκλειστικά στονπροσφερο- 
ντα, δεν βρίσκεται υπό «κλείδα ΠΑΕΓΑΕ»ή ενεχυρίαση ή 
άλλη νομική ιδιότητα και συγκομίστηκε εντός της Κοινό¬ 
τητας, είναι υγιές, ανόθευτο και σύμφωνο προς τα συ¬ 
ναλλακτικά ήθη και ότι ο προσφέρων αποδέχεται τους ό¬ 
ρους της παρούσας απόφασης. Η εν λόγω αίτηση δύνα- 
ται να σταλεί και με τηλεγράφημα, ΓΑΧ ή ΤΕΕΕΧ. 

2) Η αίτηση υποβάλλεται στις Νομ/κές Αυτ/σεις - 
Δ/νσεις Αγροτ. Ανάπτυξης όπου βρίσκεται το κέντρο πα¬ 
ρέμβασης που γίνεται η προσφορά. 

Η Νομ/κή Αυτ/ση το συντομότερο δυνατόν από την υ¬ 


ποβολή της αίτησης ενημερώνει εγγράφως και με από¬ 
δειξη τον προσφέροντα και την αρμόδια Οικονομική 
Δ/νση Οικ/κής Διαχ/σης του Υπ. Γεωργίας για την αποδο¬ 
χή ή όχι της προσφοράς. 

Η ανάληψη του ρυζιού από το φορέα παρέμβασης - α¬ 
ποθεματοποιό πραγματοποιείται σύμφωνα με τους σχετι¬ 
κούς κανονισμούς (ΕΟΚ) που διέπουν την οργάνωση α¬ 
γοραστικής παρέμβασης στον τομέα του ρυζιού. 

Ο φορέας παρέμβασης, κατ' εντολή του Οργαν. Πα¬ 
ρέμβασης, προβαίνει στο έργο της συγκέντρωσης του 
προσφερόμενου στην παρέμβαση ρυζιού, στους αποθη¬ 
κευτικούς χώρους που διαθέτει στα καθορισμένα κέντρα 
παρέμβασης που αναφέρονται στο σχετικό Καν.(ΕΟΚ). 

ΑΡΘΡΟ 7 

Τεχνικές υποχρεώσεις του φορέα 

Επίσης, ο φορέας είναι υποχρεωμένος: 

1) Ναπαραλαμβάνειγια αποθήκευση το προϊόν που ο¬ 
ρίζει το Υ.Γ. (Οργανισμός Παρέμβασης) προκειμένου να 
ασκηθεί η παρέμβαση στα πλαίσια των κανονισμόίν Ε.Ε. 
και θα είναι υπεύθυνος απέναντι στο Υπ. Γεωργίας (Ορ¬ 
γανισμό Παρέμβασης) γιατιςπαραληφθείσες ποσότητες 
μέχρι και τη στιγμή της παράδοσης στον αγοραστή ή πα¬ 
ραλήπτη που θα υποδειχθεί από αυτό και να ανακοινώνει 
στις Ν. Αυτ/σεις με ταυτόχρονη κοινοποίηση στη ΓΕ ΔΙ- 
ΔΑΓΕΠ τις παραλαβές προϊόντος ανά κυψέλη αποθηκευ¬ 
τικού συγκροτήματος καιπαρτίδα κάθε εβδομάδα. Σε πε¬ 
ρίπτωση που δενπαραλαμβάνει προϊόν είναι απαραίτητη 
η αρνητική ανακοίνωση. 

2) Να θέσει στη διάθεση του Υπ. Γεωργίας, τον απαραί¬ 
τητο κατάλληλο αποθηκευτικό χώρο άμεσα μετά τη λήψη 
της σχετικής εντολής του Υπ. Γεωργίας, προκειμένου να 
λειτουργήσει ομαλά η παρέμβαση. 

3) Να εξασφαλίζει τη φύλαξη, ασφαλή αποθήκευση και 
καλή συντήρηση του προϊόντος που παραλαμβάνει, 
παίρνοντας όλα τα απαραίτητα μέτρα προκειμένου να α¬ 
ποφευχθούν αλλοιώσεις, φθορές, υποβάθμιση ή και κα¬ 
ταστροφή του προϊόντος, του οποίου φέρει ακέραιη την 
ευθύνη. 

Δεν ευθύνεται σε περιπτώσεις που επέρχονται αλλοιώ¬ 
σεις, υποβαθμίσεις ή απώλειες που οφείλονται σε αποδε¬ 
δειγμένους λόγους ανώτερος βίας, όμως υποχρεούται να 
έχει ασφαλίσει όλη την ποσότητατου προϊόντος του για θε¬ 
ομηνίες, κλοπές και πυρκαγιά ή δολιοφθορά και να αναγ¬ 
γείλει αμέσως το γεγονός στα αρμόδια όργανα (αστυνο¬ 
μία, πυροσβεστική, Ν. Αυτ/ση). Ταυτόχρονα, υποχρεούται 
να λάβει όλα τα ενδεικνυόμενα μέτρα για τον κατά το δυ¬ 
νατόν ταχύτερο, περιορισμό της ζημίας στο ελάχιστο. 

4) Να αποκαταστήσει οποιαδήποτε βλάβη του αποθη¬ 
κευτικού χώρου των μηχανισμών και των αυτοματισμών 
αυτού και αμέσως, να ειδοποιήσει τη Ν. Αστ/ση, να σημει¬ 
ώσει δε το γεγονός αυτό καθώς και αυτά της προηγούμε¬ 
νης παρ. 3 στο βιβλίο αποθήκης, που τηρεί. 

Επίσης, κάθε συγκρότημα πρέπει νατηρεί "Βιβλίο ελέγ¬ 
χου των ενδείξεων”, θεωρημένο απότις αρμόδιες Δ/νσεις 
Αγροτ. Ανάπτυξης, όπου θα καταγράφονται: 

α. Η ημερομηνία διακρίβωσης θερμομέτρων - υγρασιο- 
μέτρων και, κάθε ημέρα, οι ενδείξεις όλων των θερμομέ¬ 
τρων αναλυτικά, κατά επίπεδο θερμομέτρησης και κατά 
θερμόμετρο, όταν ο φορέας ή αποθεματοποιός αδυνατεί 
να χρησιμοποιήσει καταγραφικό όργανο θερμοκρασιών. 

β. Ο φορέας - αποθεματοποιός. υποχρεούται να διατη¬ 
ρεί το προϊόν σε άριστη κατάσταση, δηλαδή η διαφορά 

θερμοκρασίας μεταξύ δύο διαδοχικών επιπέδων θερμο¬ 
μέτρησης δεν πρέπει να ξεπερνά τους 4 βαθμούς Ο. 

γ. Κάθε εβδομάδα, κατά κυψέλη, η ένδειξη του υγρα- 
σιομέτρου 

δ. Κάθε εβδομάδα, κατά κυψέλη, η κατάσταση του ανώ¬ 
τατου επιπέδου του σωρού, π.χ. φυσιολογική, υπερθέρ¬ 
μανση, δυσάρεστη οσμή, αφύσικος χρωματισμός κλπ. 

- Η θερμοκρασία, ανά θερμόμετρο, πρέπει να διατηρεί¬ 
ται μέχρι 20 βαθμούς Ο, η υγρασία μέχρι 60% και η υγρα¬ 
σία του κόκκου μέχρι 13,5%. 

Να γίνεται τακτική συντήρηση των εγκαταστάσεων και 
του μηχανολογικού εξοπλισμού. 

Να τηρούνται οι κανόνες υγιεινής και καθαριότητας τόσο 
εντός του συγκροτήματος όσο και στην ευρύτερη περιοχή. 

5) Να αναρτήσει σε κάθε κυψέλη πινακίδα, στην οποία 
θα αναγράφει με ανεξίτηλη γραφή την ποσότητα προϊό¬ 
ντος που περιέχει, τα ποιοτικά χαρακτηριστικά της, κα¬ 
θώς και την ημερομηνία οποιοσδήποτε επέμβασης στο 
προϊόν. 

6) Να αποθηκεύει το προϊόν όχι μόνο κατά ποικιλία, αλ¬ 
λά και χωρισμένο από άλλα ρύζια του ίδιου φορέα ή τρί¬ 
των που διακιναύνται εκτός παρέμβασης. 

7) Να παραμένει μία κυψέλη κενή για την πραγματοποί¬ 
ηση τυχόν μετάγγισης. 

8) Να ενημερώνει τη Ν. Αυτ/ση και τη ΓΕ ΔΙΔΑΓΕΠ για 
κάθε μεταφορά, μετάγγιση, ανακύκλωση ή μετακίνηση 
του προϊόντος και να μην πραγματοποιεί τις επεμβάσεις 
αυτές, χωρίς τη γραπτή σύμφωνη γνώμη τους. 

Ωστόσο, 

α) αν οι επεμβάσεις αυτές γίνουν εν αγνοία της Ν. 
Αυτ/σης, 

β) δεν συνοδεύονται από δειγματοληψία, όμοια με εκεί¬ 
νη του άρθρου 5 της παρούσας, 

γ) δεν πραγματοποιηθούν κατά παρτίδα, 

δ) δεν εμφανίσουν ποσοτική και ποιοτική ταυτότητα με 
το αρχικό προϊόν και 

ε) δεν έχουν καταγραφεί λεπτομερώς στο βιβλίο απο¬ 
θήκης, 

το προϊόν θα καταλογίζεται στο φορέα με ταυτόχρονη 
κατάπτωση της εγγυητικής επιστολής. 

Καταλογισμός επίσης, θα γίνεται μόλις διαπιστωθεί, α¬ 
πό ελέγχους που ακολουθούν την ανάληψη του προϊό¬ 
ντος, ότι τα ποιοτικά χαρακτηριστικά που αποδεικνύουν 
την ταυτότητα του προϊόντος κατά παρτίδα αποκλίνουν, 
πέραντων ορίων σφάλματος, της μεθόδου ανάλυσης που 
εφαρμόζει ο Σταθμός Ελέγχου. Οι αποκλίσεις σε ποσο¬ 
στά υγρασίας και βιομηχανικής απόδοσης, δικαιολογού¬ 
νται μόνο από τον αριθμό ορισμένων και ορθών επεμβά¬ 
σεων επί του προϊόντος και μόνο όταν επιτρέπουν στο 
προϊόν να παραμένει, κατά παρτίδα, εντός των ορίων της 
ελάχιστης ποιότητας 

9) Να τηρεί χωριστή λογιστική κατά κυψέλη, να διευκο¬ 
λύνει τον έλεγχο των αποθεμάτων από τα εξουσιοδοτη¬ 
μένα γι' αυτό όργανα του Υ.Γ. και της Ευρωπαϊκής Ένω¬ 
σης οποιαδήποτε ώρα και μέρατου ζητηθεί, να συντάσσει 
και να παρέχει οποιοδήποτε έγγραφο, να παρουσιάζει τα 
αποθέματα σε πιθανούς αγοραστές κλπ. 

10) Να αναλαμβάνει με έξοδά του και πρωτοβουλία του, 
όλες τις αναγκαίες εργασίες για την καλή συντήρηση του 
προϊόντος, να εκτελεί όλες τις εργασίες, που θα του υπο¬ 
δεικνύει το Υ.Γ. και να εφαρμόζει σταδιακά την ηλεκτρο¬ 
νική καταγραφή των λογιστικών στοιχείων, σύμφωνα με 
το άρθρο 8 του 2148/96 Ε Κ. 


11} Να προβαίνει στη διάθεση του προϊόντος κατόπιν ε- 
ντολήςτης ΓΕ ΔΙΔΑΓΕΠ. Για κάθε πώληση η ΓΕ ΔΙΔΑΓΕΠ 
θα απευθύνει στο φορέα εντολή διάθεσης του προϊόντος 
με όλα τα στοιχεία του αγοραστή, ως και τη σχετική δια¬ 
κήρυξη δημοπρασίας, για την πιστή εφαρμογή των όρων 
από τον τελευταίο. Η παραλαβή των ρυζιών από τον αγο¬ 
ραστή, θα γίνεται προ των αποθηκών των κέντρων πα¬ 
ρέμβασης και θα λαμβάνεται δείγμα, το οποίο θα διαβι¬ 
βάζεται στο Σταθμό Ελέγχου και Τυπ/σης Δημητριακών 
Θεσσαλονίκης, προκειμένου να προσδιοριστούν τα ποιο¬ 
τικά χαρακτηριστικά του προϊόντος, παρουσία του φο¬ 
ρέα, του αγοραστή καιτης Ν. Αυτ/σης. 

12) Ναδιαθέτει για παράδοση προ των αποθηκώντου ε¬ 
πί του μεταφορικού μέσου του αγοραστή, χύδην, εκτός 
ειδικών περιπτώσεων μετά από σχετική εντολή της ΓΕ ΔΙ- 
ΔΑΓΕΠ, σύμφωνα με την εκάστοτε διακήρυξη πώλησης 
και να διευκολύνει τους αγοραστές να παραλαμβάνουν 
το ρύζι που τους κατακυρώθηκε. 

Φορέας που για οποιοδήποτε λόγο αρνείται τη διάθεση 
του προϊόντος, παρά τη σχετική εντολή της ΓΕ ΔΙΔΑΓΕΠ 
κηρύσσεται έκπτωτος της σύμβασης και επιβάλλεται κα¬ 
ταλογισμός και κατάπτωση εγγυητικής επιστολής. 

Μετά το τέλος της περιόδου παρέμβασης και υπό την 
προϋπόθεση της εκκένωσης των κέντρων παρέμβασης α¬ 
πό το ρύζι ο φορέας ανακτά κάθε δικαίωμα ελεύθερης 
χρήσης των αποθηκών, εκτός αν η ΓΕ ΔΙΔΑΓΕΠ του Υπ. Γ. 
ζητήσει τη συνέχιση χρήσης των αποθηκών. 

13} Να διαθέτει το απαραίτητο προσωπικό και να δια- 
σφαλίζειτην πλήρη και καλή λειτουργία του μηχανολογι¬ 
κού εξοπλισμού, ούτως ώστε η παραλαβή και η παράδο¬ 
ση του ρυζιού να γίνεται χωρίς καμιά καθυστέρηση. 

ΑΡΘΡΟ 8 
Αποθεματοποίηση 

Σε περιπτώσεις αποθεματοποίησης: 

α) Ο προσδιορισμός του βάρους γίνεται κατά κυψέλη 
με ογκομέτρηση και μετά τη μετάγγιση που απαιτείται για 
τη δειγματοληψία. Οι λοιποί έλεγχοι και όλες οι υποχρεώ¬ 
σεις των αποθεματοποιών είναι απολύτως όμοιοι με εκεί¬ 
νους των φορέων. 

Στη συγκεκριμένη περίπτωση ανάληψης εντός της απο¬ 
θήκης στην οποία βρίσκεται το ρύζι κατά τη στιγμή της 
προσφοράς, η ποσότητα μπορεί να διαπιστωθεί με βάση 
τη λογιστική αποθήκης που πρέπει να πληροί τις επαγ¬ 
γελματικές απαιτήσεις, καθώς και τις απαιτήσεις του Υ¬ 
πουργείου Γεωργίας - Οργανισμού Παρέμβασης και εφό¬ 
σον: 

- Η λογιστική αποθήκης εμφανίζει το βάρος που προκύ¬ 
πτει από τη ζύγιση, τα φυσικά ποιοτικά χαρακτηριστικά 
κατά τη στιγμή της ζύγισης και ιδίως το βαθμό υγρασίας, 
τις ενδεχόμενες μεταφορές σε άλλα 3ΙΕΟ, καθώς και τις 
πραγματοποιηθείσες επεξεργασίες. Η ζύγιση πρέπει να 
έχει πραγματοποιηθεί το πολύ πριν από δέκα μήνες. 

- Ο αποθεματοποιός δηλώνει ότι η προσφερθείσα παρ¬ 
τίδα ανταποκρίνεται ως προς όλα τα στοιχεία της στις εν¬ 
δείξεις που αναφέρονται στη λογιστική αποθήκης. 

- Τα διαπιστωθέντα κατά τη στιγμή της ζύγισης ποιοτικά 
χαρακτηριστικά, συμπίπτουν με εκείνα του αντιπροσω¬ 
πευτικού δείγματος που προκύπτει από τα δείγματα που 
ελήφθησαν, όπως προβλέπεται από την Επιτροπή Δειγ¬ 
ματοληψίας που αναφέρεται στην παρούσα απόφαση 

Στην περίπτωση εφαρμογής των παραπάνω: 

- Τ ο βάρος που αναλαμβάνεται, είναι εκείνο που αναφέ- 

ρεται στη λογιστική αποθήκης, προσαρμοσμένο, κατά πε¬ 
ρίπτωση, με το ποσοστό υγρασίας που διαπιστώθηκε στο 
αντιπροσωπευτικό δείγμα και σύμφωνα με τα αναφερό- 
μενα στους Κανονισμούς (ΕΕ). 

Διευκρινίζεται, ότι κατά την παραλαβή προϊόντος, στην 
αποθήκη του προσφέροντος εφαρμόζεται δειγματολη¬ 
ψία, όπως περιγράφεται στο άρθρο 5 της παρούσας, για 
τους φορείς παρέμβασης, η δε ογκομέτρηση πραγματο¬ 
ποιείται στην κυψέλη που τελικά αποθηκεύεται το προϊόν. 

Η τιμή αγοράς του προϊόντος θα προσαρμοστεί ως 
προς τα ποιοτικά χαρακτηριστικά, σύμφωνα με τα στοι¬ 
χεία που θαπροκύψουναπότην εξέταση του Αντιπροσω¬ 
πευτικού Δείγματος και των όρων που προβλέπονται 
στους συναφείς κανονισμούς. 

Αποθεματοποιός που για οποιονδήποτε λόγο αρνείται 
τη διάθεση του προϊόντος, παρά τη σχετική εντολή της ΓΕ 
ΔΙΔΑΓΕΠ, κηρύσσεται έκπτωτος της σύμβασης. 

Ως προς την ημερομηνία ανάληψης του προϊόντος και 
την πληρωμή της αξίας του ισχύουν όσα αναφέρονται 
στην παρούσα και για το φορέα παρέμβασης. 

ΑΡΘΡΟ9 

Εποπτεία - Έλεγχοι 

Οι Ν Αυτ/σεις εξουσιοδοτούνται όπως, ως εκπρόσωποι 
του Υπουργείου Γεωργίας, εποπτεύουν και ελέγχουν 
τους φορείς παρέμβασης για την καλή οργάνωση και εύ¬ 
ρυθμη λειτουργία της παρέμβασης, ως και για τη λήψη 
παντός απαραίτητου μέτρου για την εξασφάλιση όλων 
των παραπάνω 

Επίσης, υποχρεούνται να πραγματοποιούν συνεχείς ε¬ 
κτάκτους αιφνιδιαστικούς και ποιοτικούς ελέ,γχους του α- 
ποθηκευμένου προϊόντος, σύμφωνα με τον κανονισμό 
(ΕΚ) 2148/96, τουλάχιστον μία φορά ετησίως και να ανα¬ 
φέρουν στη ΓΕ ΔΙΔΑΓΕΠ τα αποτελέσματα των ελέγχων 
συντάσσοντας σχετικά πρακτικά 

Ειδικότερα, συγκροτούν Επιτροπή Ελέγχου και Καταλ¬ 
ληλότητας Αποθηκών, που αποτελείται από δημοσίους υ¬ 
παλλήλους, ως εξής: 

- Δύο (2) γεωπόνους και 

- Έναν (1) πολιτικό μηχανικό ή ηλεκτρολόγο μηχανολό¬ 
γο 

Έργο της Επιτροπής είναι ο επιτόπιος έλεγχος των α¬ 
ποθηκών, η διαπίστωση των τεχνικών χαρακτηριστικών 
τους, η σύγκριση αυτών με εκείνα που υπάρχουν σε σχε¬ 
τικά έγγραφα που απαραιτήτως προσκομίζει στην Επι¬ 
τροπή ο φορέας - αποθεματοποιός μαζί μετά λεπτομερή 
σχεδιαγράμματα και τέλος η έκδοση Πρακτικού Καταλ¬ 
ληλότητας Αποθηκών (Παράρτημα Νο 5), όταν πληρού- 
νται όλες οι προϋποθέσεις. 

Η Επιτροπή διενεργεί μετέπειτα ελέγχους καθ’ όλη τη 
διάρκεια αποθήκευσης του προϊόντος για εξακρίβωση 
βλαβών, αποκατάστασή τους, προβλήματα στεγανότη- 
τας κλπ. 

Επίσης ελέγχους διεξάγει η Επιτροπή Δειγματοληψίας, 
τουλάχιστον μία φορά κατ' έτος και συγκρότημα. 

Ο φορέας παρέμβασης οφείλει να εφαρμόζει τις υπο¬ 
δείξεις των Ν. Αυτ/σεων καιτης ΓΕ ΔΙΔΑΓΕΠ. 

Για τη διαπίστωση των ποιοτικών χαρακτηριστικών α¬ 
ντιπροσωπευτικών δειγμάτωνπουλαμβάνανται σύμφωνα 
με τα προβλεπόμενα από τους σχετικούς Καν. και για θέ¬ 
ματα που αφορούν τη συντήρηση του αποθηκευμένου 
προϊόντος ή για οποιαδήποτε διαφωνία μεταξύ των πα¬ 


ραγωγών, φορέων, Ν. Αυτ/σεων κλπ, σε ότι αφορά τις ποι¬ 
οτικές προδιαγραφές, ορίζουμε υπεύθυνο το Σταθμό Ε¬ 
λέγχου και Τυπ/σης Δημητριακών Θεσ/νίκης, εφόσον τα 
προκύπτοντα θέματα δεν μπορούν να επιλυθούν τοπικά 
από τις Ν. Αυτ/σεις. 

Ο Σταθμός Ελέγχου μπορεί να διεξαγάγει (με τους υ- 
παλλήλουςτου μόνο ή συμμετέχοντας σε οποιαδήποτε Ε¬ 
πιτροπή Ελέγχου) ελέγχους αιφνίδιους ή τακτικούς κατά 
την κρίση του. 

Οι αποφάσεις του Σταθμού Ελέγχου και Τυπ/σης Δημη¬ 
τριακών είναι οριστικές. 

Σε κάθε έλεγχο που διεξάγεται, οι αρμόδιες επιτροπές 
ελέγχουν και προσυπογράφουν το “Βιβλίο ελέγχου των 
ενδείξεων" συγκρίνοντάς το με το Βιβλίο αποθήκης και 
σημειώνοντας αν έχουν γίνει εγκαίρως οι ορθές επεμβά¬ 
σεις ή όχι και στα δύο Βιβλία. 

Ο Υπουργός Γεωργίας δύναται με αποφάσεις του να 
συνιστά επιτροπές αποτελούμενες από μονίμους Υπαλ- 
λήλουςτου Υπουργείου Γεωργίας, οι οποίες θα έχουν ως 
αντικείμενο την διεξαγωγή εκτάκτων ελέγχων ομοειδών 
προς τους προηγούμενους. 

Εξουσιοδοτείται ο Υπουργός Γεωργίας όπως, με την 
διακήρυξη του διαγωνισμού, την οποία θα υπογράψει κα¬ 
θορίσει τις κυρώσεις οι οποίες θα επιβάλονται εις βάρος 
του αναδόχου σε περίπτωση αθετήσεως των υποχρεώσε- 
ών του όπως αυτές προκύπτουν από την παρούσα, την 
διακήρυξη και την σχετική σύμβαση. 

ΑΡΘΡΟ 10 

Τήρηση λογιστικών βιβλίων 

Για την υλοποίηση των διαφόρων έλέγχων Εθνικών ή 
Κοινοτικών, ο φορέας οφείλει να τηρεί τα απαιτούμενα α¬ 
πό την Εθνική και Κοινοτική Νομοθεσία, λογιστικά βιβλία 
με λεπτομερή και αναλυτικά λογιστικά στοιχεία κατά κυ¬ 
ψέλη. 

ΑΡΘΡΟ 11 

Ασφάλιση - Υποχρέωση ασφαλίσεως του προϊόντος 

1. Ο φορέας υποχρεούται να ασφαλίσει το προϊόν στο 
σύνολο της αξίας του (προσαυξημένης κατά 10%) σε νο- 
μίμως λειτουργούσα στην Ελλάδα ασφαλιστική εταιρεία. 

2. Η ασφάλιση του προϊόντος θα καλύπτει το χρονικό 
διάστημα από την ανάληψή του από το φορέα , μέχρι την 
τελική παράδοσή του στους καθορισμένους αγοραστές. 

3. Η ασφάλιση του προϊόντος θα αφορά τη μερική ή ο¬ 
λική καταστροφή ή απώλεια του προϊόντος καθώς και την 
ποιοτική του υποβάθμιση, θα καλύπτει δετούς εξής ειδι¬ 
κότερους κινδύνους: πυρκαγιά ή πλημμύρα εκ πάσης αι¬ 
τίας, κλοπή δι’ οιουδήποτε τρόπου, χιονόπτωση, χιονο¬ 
θύελλα, θύελλα, καταιγίδα, ατύχημα, σεισμό, τρομοκρα¬ 
τική ενέργεια. 

Επίσης θα καλύπτει τους κινδύνους πολέμου, απερ¬ 
γιών, στάσεων και πολιτικών ταραχών, όπως οι κίνδυνοι 
αυτοί ορίζονται στις ρήτρες του Ινστιτούτου Ασφαλιστών 
του Λονδίνου και ισχύουν εκάστοτε. 

4. Επικυρωμένο αντίγραφο του ασφαλιστηρίου συμβο¬ 
λαίου κατατίθεται στην αρμόδια Υπηρεσία της ΓΕ ΔΙΔΑ- 
ΓΕΠ ΥΠ. ΓΕΩΡΓΙΑΣ αμέσως μετά την ανάληψη του προϊ¬ 
όντος. 

Θα αναγράφεται δε ρητά στο ασφαλιστήριο ότι σε πε¬ 
ρίπτωση ζημιογόνου γεγονότος, δικαιούχος της αποζη¬ 
μίωσης θα εΐναιτο Υπ. Γεωργίας, ΓΕ ΔΙΔΑΓΕΠ 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1857 


ΑΡΘΡΟ 12 
Κάλυψη δαπάνης 

Η δαπάνη που θα προκύψει από την εφαρμογή του έρ¬ 
γου της παρέμβασης και τις διατάξεις αυτής της απόφα¬ 
σης και μέχρι του ποσού της Κοινοτικής συνδρομής βα¬ 
ρύνει τον Κ.Α. 5511 του Ειδικού Λογαριασμού Εγγυήσεων 
Γεωργικών Προϊόντων (ΕΛΕΓΕΠ). 

Η επιπλέον της Κοινοτικής συνδρομής δαπάνη που θα 
προκύψει από την εφαρμογή του έργου βαρύνει τον Κ.Α. 
5423 του τακτικού Προϋπολογισμού του Υπ. Γεωργίας με 
ισόποση μεταφορά στον Κ.Α. 2122 (κάλυψη ελλείμματος 
ΕΛΕΓΕΠ). 

Για τη διαδικασία πληρωμής των Κοινοτικών ποσών και 
των ποσών που προέρχονται από τον Κρατικό Προϋπολο¬ 
γισμό για την εκτέλεση της παρούσης απόφασης εφαρ¬ 
μόζονται οι διατάξεις και Κανονισμοί που αφορούν στον 
ΕΛΕΓΕΠ. 

Για την καλή εφαρμογή του έργου της Παρέμβασης θα 
απαιτηθεί ποσό ύψους 3.000.000 δρχ. που θα επιβαρύνει 
τον Κρατικό Προϋπολογισμό Κ.Α. 5423 για την πληρωμή 
εκτός έδρας αποζημιώσεων και υπερωριών όσων θα α¬ 
σχοληθούν με το έργο της Παρέμβασης Ρυζιού. 


ΑΡΘΡΟ 13 

Αμφισβητήσεις - Διαφορές - Αποφάσεις περί κυρώσεων 

Για τυχόν αμφισβητήσεις και διαφορές μεταξύ του Υ¬ 
πουργείου Γεωργίας (ΓΕ ΔΙΔΑΓΕΠ) και του φορέα κατά 
την εκτέλεση της σύμβασης που θα υπογράφει, αρμόδια 
είναι τα Διοικητικά Δικαστήρια της Αθήνας και εφαρμογή 
έχει η Ελληνική Νομοθεσία. 

ΑΡΘΡΟ 14 

Ο Υπουργός Γεωργίας εξουσιοδοτείται όπως τροπο¬ 
ποιεί τα παραρτήματα, τα οποία αποτελούν αναπόσπα¬ 
στο μέρος της παρούσης και καθορίζει κάθε λεπτομέρεια 
εφαρμογής της παρούσης με την διακήρυξη του διαγωνι¬ 
σμού όπως και με αποφάσεις του. 

ΑΡΘΡΟ 15 

Η παρούσα θα δημοσιευθεί στην Εφημερίδα της Κυ- 
βερνήσεως και ισχύει από την ημερομηνία δημοσιεύσεις 
αυτής. 

Αθήνα, 26 Φεβρουάριου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

ΠΑΝ. ΠΑΠΑΝΤΩΝΙΟΥ ΣΤΕΦ. ΤΖΟΥΜΑΚΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ <3Π * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ - Τ.Κ. 546 55 (031) 423 956 


Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 

Πίήληππ Φ Ρ Κ 5239 762 ΠΑΤΡΑ 


Πώληση Φ.Ε.Κ. 

Φωτοαντίγραφο παλαιών Φ.Ε.Κ. 
Βιβλιοθήκη παλαιών Φ.Ε.Κ, 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ, και 
αποστολή Φ.Ε.Κ. 


5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 
5248 785 Διοικητήριο Τ.Κ. 454 44 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 


5248 320 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά Βσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Κ.Α.Ε. Προϋπολογισμού Κ.Α.Ε. εσόδου υπέρ 

Τεύχος 2531 _ ΤΑΠΕΤ 3512 _ 

Α' (Νόμοι, Π.Δ., Συμβάσεις κ.λπ.) 60.000 δρχ. 3.000 δρχ. 

Β' (Υπουργικές αποφάσεις κ.λπ.) 70.000 -> 3.500 

Γ' (Διορισμοί, απολύσεις κ.λπ Δημ. Υπαλλήλων) 15.000 » 750 

Δ' (Απαλλοτριώσεις, πολεοδομία κ.λπ.) 70.000 » 3.500 

Αναπτυξιακών Πράξεων (Τ.Α. Π. Σ.) 30.000 » 1.500 

Ν.Π,Δ.Δ. (Διορισμοί κ.λπ. προσωπικού Ν.Π.Δ.Δ.) 15.000 » 750 

Παράρτημα ( Πίνακες επιτυχόντων διαγωνισμών κ.τλ.) 5.000 >■ 250 >· 

Δελτίο Βιομηχανικής Ιδιοκτησίας (Δ.Ε Β.Ι.) 10.000 >■ 500 

Ανωτάτου Ειδικού Δικαστηρίου (Α.Ε.Δ.) 3.000 » 150 >· 

Προκηρύξεων Α.Σ.Ε.Π. 10.000 >■ 500 

Ανωνύμων Εταιρειών & Ε.Π.Ε. _ 250.000 » _ 12.500 _ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.πΊΓ 250.000 » _ 12 · 500 ” _ 

—. - 

1 Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

> Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απυ το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

> Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 


Οι υπηρεσίες του κοινού λειτουργούν καθημερινά από 08.00 έως 13.00 _ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




